pythainlp/thai-open-data-go-th huggingface dataset:
ปลาซิว ตัวจิ๋ว ส่งออกเจ๋ง
ปลาซิว เป็นคําที่เรามักจะได้ยินจากการนํามาเปรียบเปรยกับเรื่องเล็กๆ ว่าเป็นเรื่องปลาซิวปลาสร้อย จนอาจจะคิดไปว่าปลาซิวอาจจะดูไร้ราคาและไม่น่าสนใจ แต่ความเป็นจริงแล้วปลาซิวเป็นปลาน้ําจืดเศรษฐกิจที่มีตลาดรองรับทั้งไทยและตลาดต่างประเทศ  ด้วยความหลากหลายทางสายพันธุ์ที่พบในประเทศไทยมากกว่า 20 สกุล ทําให้พบเห็นความหลากหลายทางชีวภาพของปลาชนิดนี้ บางชนิดนิยมนํามาปรุงเป็นอาหาร แต่บางชนิดมีความงามของสีสันจนถูกนําไปเลี้ยงเป็นปลาตู้ที่สวยงาม จนตลาดต่างประเทศให้ความสนใจอย่างมาก และที่รับความนิยมสูงสุด คือปลาซิวข้างขวานใหญ่และปลาซิวข้างขวานเล็กซึ่งเป็นปลาหายากจนเกือบจะสูญพันธุ์ ทําให้เกิดเป็นธุรกิจที่สร้างรายได้อย่างงามและมีมูลค่าการส่งออกสูง
แมลงหวี่ขาว ศัตรูตัวฉกาจ
แมลงหวี่ขาว คือแมลงศัตรูพืชที่มักเข้าทําลายผลผลิตพืชเศรษฐกิจหลายชนิด โดยเฉพาะพืชเศรษฐกิจสําคัญ อย่างพริก มะเขือเทศ กะหล่ําปลี ฝ้าย ใบยาสูบ และมันฝรั่ง ยิ่งเป็นช่วงฤดูฝนยิ่งพบการระบาดมากคล้ายกับแมลงศัตรูพืชจํานวนมาก ซึ่งเป็นช่วงเวลาที่พืชอาหารหลักของแมลงเหล่านั้นเริ่มผลิดอกออกผล แมลงหวี่ขาวจะใช้ปากแหลมดูดกินน้ําเลี้ยงในส่วนต่างๆ ของพืชและยังนําพาไวรัสก่อโรคใบด่างเข้ามาแพร่แก่พืช สร้างปัญหาให้ผลผลิตตกต่ํา ต้นพืชเจริญเติบโตไม่เต็มที่ และพืชอาจตายได้หากโดนเข้าทําลายอย่างรุนแรง
มะม่วงกะล่อน สุกแล้วก็ยังเขียว
มะม่วงกะล่อน เป็นชื่อของมะม่วงป่าพันธุ์หนึ่ง มีชื่อเรียกในแต่ละพื้นที่แตกต่างกันไป เช่น มะม่วงเทียน มะม่วงเทพรส มะม่วงขี้ไต้ เป็นมะม่วงพันธุ์เก่าแก่ พบได้ตามป่าทั่วไปในทุกพื้นที่ของประเทศไทย เพราะมะม่วงเป็นพืชเขตร้อน จึงเติบโตได้ดีและเหมาะสมกับบ้านเรา ถิ่นกําเนิดของมะม่วงนั้นสันนิษฐานว่าอยู่ในแถบประเทศพม่าและอินเดียตะวันออก และขยายพันธุ์ออกไปประเทศอื่นๆ ที่มีภูมิอากาศร้อนทั่วโลก
หญ้าถอดปล้อง ไม้ประดับทรงทันสมัย
หญ้าถอดปล้อง เป็นพืชที่มีลักษณะตามชื่อชัดเจน คือเป็นหญ้าที่ปล้องเป็นข้อๆ ชัดเจน ภายในลําต้นกลมเป็นปล้องๆ สีเขียวนั้นกลวง ลําต้นเป็นทรงกระบอกเล็กเรียวสูงได้ถึง 1 เมตร ใบลดรูปเป็นเยื่อบางรอบปล้อง มีตารอบกิ่งเพื่อแตกเป็นผล มีสปอร์อยู่ภายในเพื่อใช้ในการแพร่กระจายพันธุ์ เป็นพืชชั้นต่ําที่ไม่มีเมล็ด พบมากในแถบเอเชียอาคเนย์ และเอเชียตะวันออก ในประเทศญี่ปุ่นและจีนถือว่าหญ้าชนิดนี้เป็นวัชพืชทําลายนาข้าวตัวสําคัญ เพราะควบคุมยากไม่แพ้หญ้าแห้วหมูในบ้านเรา ในประเทศไทยมีหญ้าชนิดนี้มากในเขตภาคเหนือที่แหล่งน้ําในป่าลึก เช่นธารน้ําตกต่าง ๆ
สตรอว์เบอร์รี ผลไม้ชั้นดีแห่งเมืองหนาว
สตรอว์เบอร์รี คือชื่อที่สะกดถูกต้องของผลไม้ที่เรามักจ่านออกเสียงว่า สตรอเบอร์รี่ มากจากชื่อสามัญคือ Strawberry เป็นพืชเมืองหนาว มีถิ่นกําเนิดมาจากแบทวีปอเมริกาเหนือและใต้ แต่ก่อนไทยเราต้องนําเข้ามาจากประเทศเมืองหนาว ทําให้มีราคาแพง โดยส่วนใหญ่นํามารับประทานผลสด ซึ่งมีวิตามินซี ลดการเหี่ยวย่น บํารุงร่างกาย ลดไขมันในเส้นเลือด มีกรดโฟลิคสูง แม้กระทั่งใบของต้นสตรอว์เบอร์รี ก็ยังสามารถนํามาประคบบริเวณที่ช้ําบวมให้บรรเทาอาการลงได้ นอกจากการรับประทานผลสดแล้ว ยังสามารถนํามาผลิตเป็นอาหารแปรรูปอื่นๆ เพื่อเพิ่มมูลค่า เช่น ผลิตเป็นแยม ไวน์ น้ําคั้นสดๆ หรืออบแห้ง เพื่อเป็นการถนอมอาหารไปในตัวด้วย กลายเป็นผลไม้เศรษฐกิจที่มีศักยภาพชนิดหนึ่งของไทยเรา
ธาตุอาหารพืช เรื่องต้องรู้ก่อนปลูกพืช
ธาตุอาหารพืช เป็นปัจจัยสําคัญต่อการเจริญเติบโตของพืช โดยทั่วไปเราอาจจะเคยได้ยินเรื่องธาตุอาหารที่มี ไนโตรเจน โพแทสเซียม ฟอสฟอรัส ซึ่งปรากฏบนถุงปุ๋ยเคมี แต่แท้ที่จริงแล้ว ธาตุอาหารไม่ได้มีเพียงเท่าที่เราเห็นในสูตรปุ๋ยเท่านั้น แต่ธาตุที่มีความจําเป็นต่อการเจริญเติบโตของพืชนั้นมีอยู่ถึง 16 ธาตุ แบ่งแยกไปตามความต้องการมากน้อยต่างกัน ธาตุที่เราเรียกว่ามหธาตุ จะเป็นธาตุที่พืชจําเป็นอย่างมาก ได้แก่ คาร์บอน ไฮโดรเจน ออกซิเจน ที่พืชได้รับธาตุทั้ง 3 ชนิดนี้จากน้ําและอากาศอยู่แล้ว และยังมี ไนโตรเจน ฟอสฟอรัส โพแทสเซียม แคลเซียม แมกนีเซียมและกํามะถัน ที่นับว่าเป็นมหธาตุ  และอีก 7 ธาตุที่เราเรียกว่าจุลธาตุ หรือธาตุที่พืชต้องการไม่มากนัก คือ เหล็ก แมงกานีส สังกะสี ทองแดง โบรอน โมลิบดีนัม และคลอรีน ซึ่งธาตุหลักทั้ง 13 ชนิดนี้พืชจะได้รับจากดิน หากพืชขาดธาตุอาหารอาจจะทําให้การเจริญเติบโตของพืชไม่สมบูรณ์ มีผลกระทบต่อพืชผลที่เราปลูก
ปุ๋ยชีวภาพ ปุ๋ยดีที่ควรใช้
ปุ๋ยชีวภาพ ภาษาอังกฤษ เรียกว่า Biofertilizer คือปุ๋ยที่ผลิตมาจากวัสดุที่จุลินทรีย์ที่ยังสามารถแปลงสภาพไปใช้ประโยชน์แก่พืชได้รวมทั้งกระตุ้นให้พืชเกิดการเจริญเติบโตได้อย่างมีคุณภาพ โดยปุ๋ยชีวภาพนั้นกําลังได้รับความนิยม เพราะเพื่อนๆ เกษตรกรจํานวนมากเริ่มหันมาทําการเกษตรอินทรีย์ ที่ให้ความสําคัญแก่สภาพแวดล้อม งดการใช้สารเคมี ทําให้มีการนําปุ๋ยชีวภาพมาปรับปรุงธาตุดินและจัดการผลผลิต โดยการผลิตปุ๋ยชีวภาพนั้น จะเกิดขึ้นจากจุลินทรีย์ ที่กระตุ้นการเติบโตของผลผลิต การนําแบคทีเรียที่เหมาะสมในการอยู่อาศัยที่รากพืช และสามารถนําไนโตรเจนมาใช้ประโยชน์ในพืชได้ และแบคทีเรียที่ช่วยตรึงไนโตรเจนได้ดี มาใช้ในพืชจําพวก ข้าวโพด ถั่ว อ้อย และข้าวสาลี สามารถช่วยให้พืชเกิดผลผลิตเพิ่มขึ้นและลดต้นทุนการผลิตได้ด้วย
จักจั่น เพลี้ย เพลียใจ
จักจั่น คือ ชื่อของเพลี้ยชนิดหนึ่ง ที่เป็นศัตรูพืชผลต่างๆ โดยมีเพลี้ยจักจั่นที่แตกต่างกันไป นับตั้งแต่ เพลี้ยจักจั่นสีขาว ที่มักพบการระบาดในนาข้าวและแปลงข้าวสาลีในประเทศที่มีภูมิอากาศร้อน แม้ว่าจะไม่สร้างความเสียหายถึงขั้นวิกฤติแต่ก็ส่งผลให้เกิดความเสียหายแก่ผลผลิตได้ ส่วนของมะม่วงนั้นจะมีเพลี้ยจักจั่นแตกต่างกันไปตามพื้นที่ของแต่ละจังหวัด ได้แก่ เพลี้ยจักจั่นฝอย ที่มีขนาดเล็กมาก ความยาว 0.3 เซนติเมตร พบการแพร่กระจายในอําเภอบางคล้า จังหวัดฉะเชิงเทรา และอําเภอสวี จังหวัดชุมพร ส่วนเพลี้ยจักจั่นมะม่วงที่มีขนาดใหญ่ที่สุด มีลําตัวยาว 0.55 เซนติเมตร เป็นเพลี้ยที่มีสีสันโดดเด่นที่สุดพบได้ในพื้นที่อําเภอสวี จังหวัดชุมพร เช่นกัน
เพลี้ยอ่อน จิ๋วแต่เจ็บปวด
เพลี้ยอ่อน หนึ่งในแมลงพาหะตัวร้ายที่แพร่กระจายเชื้อโรคไปสู่พืชผักและทําลายด้วยตัวมันเองได้ ซึ่งเพลี้ยอ่อนมีกระจายไปทั่วโลกมากกว่า 4,000 ชนิด และมีจํานวน 250 ชนิดที่คอยก่อกวนพืช โดยใช้ปากที่แหลมคมเจาะลําต้นอ่อนและโคนใบพืชเพื่อดูดอาหารจากเซลล์พืช จนทําให้ใบพืชผักโดนทําลายจนเสียหาย เพราะสามารถระบาดได้อย่างรวดเร็วและสร้างความเสียหายให้แก่พืชทั่วประเทศ
ต้นชงโค ต้นเสี้ยวดอกแดงที่ให้ดอกสีม่วง
ต้นชงโค หรือต้นเสี้ยวดอกแดงที่นิยมเรียกกันในภาคเหนือ เป็นพืชที่นิยมปลูกไว้ตามบ้านและตามสถานที่ทั่วไป เพราะให้ช่อดอกสวยงาม แม้จะให้ดอกสีม่วงสวยละม้ายกับดอกกล้วยไม้แต่กลับเป็นพืชที่อยู่ในตระกูลถั่ว มีถิ่นที่มาจากประเทศอินเดียแถบเทือกเขาหิมาลัยที่สูงถึง 1,200 เมตรจากระดับน้ําทะเลและประเทศจีน กระจายพันธุ์ไปทั่วทุกภูมิภาค แม้กระทั่งในประเทศสหรัฐอเมริกาก็สามารถพบได้ในฮาวายและแคลิฟอร์เนีย และเป็นไม้มงคลตามความเชื่อของทางฮินดูที่เชื่อว่าเป็นไม้จากสวรรค์และเป็นต้นไม้ของเทพอันศักดิ์สิทธิ์ที่นิยมปลูกไว้ในสถานที่สําคัญทางศาสนา และสําหรับบ้านเรือนใดที่ปลูกไว้จะเหมือนมีเทพมาคุ้มครองป้องกันภัย ทําให้ผู้อยู่อาศัยในครัวเรือนนั้นมีความเจริญและความสุข เป็นพืชที่ขึ้นเองโดยธรรมชาติ ในป่าละเมาะและพบมากที่สุดในภาคเหนือ ในป่าเบญจพรรณและป่าละเมาะ เกิดตามเนินเขา หุบเขาและตามลําธาร
กล้วยหอมทอง สร้างรายได้ทั้งทางตรงทางอ้อม
กล้วยหอมที่มีสีผิวของเปลือกสีเหลืองทอง จะถูกเรียกชื่อว่ากล้วยหอมทอง ซึ่งแตกต่างจากกล้วยหอมเขียว ที่สีของเปลือกจะไม่เปลี่ยนเป็นสีเหลืองแม่ว่าเนื้อในผลจะสุกเต็มที่แล้วก็ตาม กล้วยหอมทองเป็นพืชเศรษฐกิจที่มีความต้องการตลอดปี แต่จะยิ่งมีความต้องการสูงในช่วงเทศกาลต่างๆ เช่น ตรุษจีน สารทจีน เป็นต้น และยังนับเป็นพืชผลที่เหมาะกับตลาดสําหรับผู้บริโภคทุกระดับทั้งในประเทศและต่างประเทศ จนกลายเป็นผลไม้เศรษฐกิจอันดับต้นๆ ของประเทศ จนเกิดการรวมกลุ่มวิสาหกิจเพื่อร่วมมือกันผลิตกล้วยหอมทองจัดส่งให้แก่ห้างค้าปลีกรายใหญ่หลายเจ้าทั่วประเทศ
ผักเหลียง ผักใบจากป่า ถูกปากคนเมือง
ผักเหลียงหรือที่คนทั่วไปนิยมเรียกว่าใบเหลียง หรือผักเหมียง เป็นไม้พุ่มยืนต้นขนาดเล็ก มีความสูงราว 4 เมตร เป็นพืชที่งอกและเติบโตตามธรรมชาติในป่าของประเทศไทย มาเลเซียและอินโดนีเซีย ซึ่งมีภูมิอากาศร้อน และยังไม่มีรายงานถึงพืชชนิดนี้ในประเทศฝั่งตะวันตก ในประเทศไทยเรานั้นจะพบต้นผักเหลียงในบริเวณจังหวัดภาคใต้ตอนบน ตั้งแต่ประจวบคีรีขันธ์ เรื่อยไปจนถึงจังหวัดตรัง ใบเหลียงมีสีเขียวอ่อนหากอยู่ในที่ร่ม ใต้ต้นไม้สูงที่มีร่มเงาหนาแน่น แต่หากโดนแสงแดดจัดและยาวนานใบจะเปลี่ยนเป็นสีขาว ยอดไม่เติบโต ส่วนของใบเหลียงเป็นนิยมนํามาประกอบอาหารในท้องถิ่น และได้รับการยอมรับขยายวงกว้างไปยังพื้นที่ต่างๆ ทั่วประเทศ เมนูที่ได้รับความนิยมสูงสุดคือใบเหลียงผัดไข่ จนทําให้เกิดความต้องการของตลาดสูงขึ้น
ข้าวเหนียวเขี้ยวงู หนึ่งเดียวที่เชียงราย
ข้าวเหนียวเขี้ยวงู หนึ่งในข้าวเหนียวของไทยที่มีลักษณะโดดเด่น และหากเป็นข้าวเหนียวเขี้ยวงูเชียงรายก็จะยิ่งเป็นหนึ่งเดียวที่ได้รับการรับรองสิ่งบ่งชี้ทางภูมิศาสตร์ เรียกได้ว่าเป็นข้าวเหนียวพันธุ์เขี้ยวงู 8974 เฉพาะจังหวัดเชียงรายที่ให้ผลผลิตที่มีเอกลักษณ์ ปลูกที่ไหนก็ไม่ได้คุณภาพแบบพันธุ์ 8974 ถือได้ว่าเป็นข้าวเหนียวพันธุ์พื้นเมืองที่ได้รับการยอมรับเป็นอย่างมาก โดยเฉพาะการนําไปเป็นวัตถุดิบในการทําข้าวเหนียวมูนต่างๆ เช่น ข้าวเหนียวมะม่วง หรือข้าวหลาม เป็นต้น ร้านดังยอดนิยมส่วนใหญ่มักต้องสั่งซื้อข้าวเหนียวพันธุ์นี้มาเป็นวัตถุดิบคุณภาพครับ
ปุ๋ยเร่งดอก เรื่องต้องคิดก่อนตัดสินใจใช้
ปุ๋ยเร่งดอก คือปุ๋ยที่มีธาตุอาหารสําคัญในการกระตุ้นการออกดอกและแตกตา ซึ่งมีจําหน่ายในทั้งแบบปุ๋ยเคมี ปุ๋ยอินทรีย์ ปุ๋ยน้ําหมัก และปุ๋ยหมักต่าง ๆ สําหรับปุ๋ยเคมีผสมที่มีการรวมแม่ปุ๋ยที่มีธาตุอาหารต่าง ๆ มาผสมเข้าด้วยกันนั้น จะเน้นปริมาณสัดส่วนธาตุอาหารประเภทฟอสฟอรัสในปุ๋ยมากกว่า ธาตุไนโตรเจนและโพแทสเซียม โดยมีวัตถุประสงค์เพื่อกระตุ้นการแตกดอกของพืช เพิ่มการเกิดสีของดอกให้สวยขึ้น เสริมสร้างให้ดอกมีขั้วที่แข็งแรงไม่ร่วงหล่นง่าย ทําให้ตาดอกผลิเร็วขึ้น โดยสูตรปุ๋ยเคมีผสมนั้น จะมีตัวเลขระบุธาตุอาหาร 3 ตัวหลัก ว่ามีน้ําหนักกี่กิโลกรัม ต่อปริมาณปุ๋ยน้ําหนัก 100 กิโลกรัม เช่น สูตรปุ๋ยสูตร 12-24-12
ถั่วแขก ธาตุอาหารสูงสําหรับคนและพืช
ถั่วแขกเป็นไม้ล้มลุกที่สามารถพบเห็นได้ทั่วไป นิยมปลูกไว้บริโภคฝัก นําไปใช้เป็นวัตถุดิบในการประกอบอาหาร เพราะมีโปรตีนและธาตุอาหารที่ประโยชน์แก่ร่างกาย เมนูอาหารไทยส่วนใหญ่จะนําถั่วแขกมาปรุงสุก เช่น ผัดหรือลวก และสามารถนําถั่วแขกไปเป็นวัตถุดิบในการผลิตถั่วแขกบรรจุกระป๋องและแปรรูปเป็นวุ้นเส้นได้ โดยมีสรรพคุณในการบํารุงผิว ชะลอวัย ซ่อมแซมมวลกระดูก เป็นต้น นอกจากนั้นยังเป็นพืชที่ปลูกบํารุงดิน คลุมดินและยังช่วยยึดหน้าดินป้องกันการพังทะลายได้อย่างดีอีกด้วย และยังสามารถใช้ปลูกเพื่อทําเป็นปุ๋ยพืชสดและปลูกเป็นพืชหมุนเวียนเพื่อทําให้ดินในแปลงดีขึ้น
แหนแดง แหล่งอินทรีย์วัตถุชั้นยอด
แหนแดง ที่เราพบเห็นทั่วไปบริเวณผิวน้ําในนาข้าวและในน้ําขังนั้น เป็นพืชประเภทเฟิร์นขนาดเล็ก ชอบอากาศร้อน สังเคราะห์แสงได้ดี มีธาตุอาหารสูง จึงถูกนําไปใช้เป็นอาหารเลี้ยงสัตว์ ทั้งปลา เป็ด และสุกร แต่ในปัจจุบันหลังจากที่มีการศึกษาถึงประโยชน์ของแหนแดงกันกว้างขวางขึ้น จึงพบว่าแหนแดงนั้นสามารถนํามาใช้ประโยชน์มรการผลิตเป็นปุ๋ยสด ปุ๋ยชีวภาพได้ดี เพราะสามารถปลดปล่อยธาตุอาหารได้ดี ใช้เวลาในการปลดปล่อยน้อยมาก ตรึงไนโตรเจนจากอากาศแล้วเปลี่ยนรูปให้เป็นสารประกอบในรูปแอมโมเนีย จึงมีไนโตรเจนสูง ทําให้มีคุณสมบัติที่ดีในการผลิตเป็นปุ๋ยพืชสดและปุ๋ยชีวภาพ เพื่อใช้แทนปุ๋ยเคมีไนโตรเจน
กระเช้าสีดา เฟิร์นราคาดี
กระเช้าสีดา หรือที่เรียกกันว่าเฟิร์นชายผ้าสีดา เป็นเฟิร์นที่มีลักษณะแตกต่างจากเฟิร์นชนิดอื่น นํามาใช้เป็นไม้ประดับตามแนวกําแพงหรือรั้วบ้าน  และนําไปพันเกี่ยวไว้กับต้นไม้ใหญ่ให้ย้อยห้อยประดับสวยงามกลางสวนโดยไม่จําเป็นต้องดูแลมากเท่ากับเฟิร์นชนิดอื่น เมื่อรากยึดติดกับคาคบหรือกําแพงแล้วยิ่งไม่ต้องกังวลเรื่องความชื้นมากนัก นิยมนํามาประดับในสวนและจัดทําเป็นสวนหย่อม เพราะมีรูปลักษณะของใบที่โดดเด่น และทําให้เกิดความเขียวขจี สบายตา ทําให้กลายเป็นไม้ประดับราคางามที่หายากชนิดหนึ่ง และนอกจาจะใช้เป็นไม้ประดับแล้ว ยังสามารถนํามาใช้เพื่อเป็นยาสมุนไพรพื้นบ้าน เช่น กระเช้าสีดาทั้งต้น ใช้เป็นยาแก้บิด แก้ท้องเสีย ส่วนราก ปรุงเป็นยาหอม ขับลมในลําไส้ แก้หน้ามืดตาลาย เวียนศีรษะ ส่วนใบและผล ใช้เป็นยาไล่ลม ขณะที่ใบและยอดอ่อน สามารถนํามาใช้ประกอบอาหารทั้งเมนู ต้ม แกง หรือผัดได้
มะเขือเทศสีดา ผลเล็ก ตลาดใหญ่
มะเขือเทศสีดา เป็นมะเขือเทศพันธุ์หนึ่งที่ได้รับความนิยมในท้องตลาด เป็นพันธุ์ที่ได้รับการพัฒนาพันธุ์ให้มีความทนทานต่อสภาวะอากาศร้อน อย่างที่เราทราบกันดีอยู่แล้วว่า มะเขือเทศนั้นมีแหล่งกําเนิดอยู่ในประเทศร้อนชื้นแถบอเมริกาใต้ และแพร่พันธุ์เข้ามาในประเทศไทยจนได้รับความนิยมในการบริโภคอย่างแพร่หลาย โดยแบ่งเป็นพันธุ์ผลใหญ่ ที่เรานํามาทานกับสลัด และพันธุ์ผลเล็กอย่างมะเขือเทศพันธุ์สีดา ที่เรานิยมนํามาปรุงเป็นอาหารเมนูต่างๆ โดยเฉพาะส้มตํา เป็นมะเขือเทศที่มีผลเล็ก สีชมพูเรื่ออมส้ม มีรสชาติอมเปรี้ยว มีแหล่งผลิตสําคัญอยู่ในภาคเหนือและภาคตะวันออกเฉียงเหนือของไทยเรา
กล้วยเล็บมือนาง ของดีแดนใต้
กล้วยเล็บมือนาง เป็นพืชพื้นบ้านเฉพาะถิ่นในเขตตอนบนของภาคใต้ ที่นับว่าเป็นพืชเศรษฐกิจที่มีสร้างรายได้จากตลาดภายในประเทศและต่างประเทศอย่างมาก โดยแต่ละจังหวัดที่ปลูกก็มีชื่อเรียกแตกต่างกันไป ในจังหวัดชุมพรซึ่งเป็นแหล่งที่มีชื่อเสียงที่สุดในเรื่องกล้วยเล็บมือนางและจังหวัดสุราษฎร์ธานีเป็นเพียง 2 จังหวัดที่เรียกชื่อกล้วยเล็บมือนาง ส่วนในจังหวัดนครศรีธรรมราชเรียกว่า กล้วยหมาก พัทลุงเรียกกล้วยดอกหมาก และภูเก็ต เรียกว่า กล้วยข้าว เป็นต้น จุดเด่นของกล้วยเล็บมือนางนั้น นอกจากเนื้อผลที่มีเนื้อแน่น สีเหลืองเข้มสวย กลิ่นชวนรับประทาน ก้านผลแข็งและสั้น แต่ละหวีมีการรียงตัวของผลได้ดี ง่ายในการบรรจุและขนส่ง ขนาดของผลพอดีกับการรับประทานต่อครั้ง ทําให้เป็นที่นิยมของตลาด โดยนํามารับประทานทั้งแบบผลสดและแบบที่แปรรูปแล้ว ไม่ว่าจะเป็น กล้วยตาก กล้วยอบ กล้วยทอด แต่ละส่วนของต้นกล้วยเล็บมือนางนี้สามารถนําไปใช้ประโยชน์ได้ นอกเหนือจากนําผลไปรับประทาน ยังสามารถนําใบไปห่ออาหาร หยวกอ่อนนํามาปรุงเป็นอาหารคาวได้ ส่วนของก้านใบใช้เป็นอาหารเลี้ยงสัตว์ กาบลําต้นนํามาใช้เป็นเชือก เป็นต้น
ต้นจําปี ดอกไม้เศรษฐกิจกลิ่นหอม
ต้นจําปี เป็นไม้ดอกยืนต้น มีแหล่งกําเนิดในอินโดนีเซีย และนํามาปลูกในประเทศไทยมาช้านานจนเป็นที่รู้จักกันอย่างแพร่หลาย เพราะมีการนํามาใช้ประโยชน์มากมาย ตั้งแต่การนํามาใช้เป็นร้อยเป็นอุบะของพวงมาลัย และเด็ดดอกมาเสียบไม้แล้วนําไปบูชาพระ นําไปใช้เป็นสมุนไพรเพื่อขับระดูขาว ยังใช้รักษาโรคหลอดลมและอาการอักเสบในช่องคอได้ และยังปลูกเป็นไม้ประดับให้ร่มเงาแก่บ้านเรือนและยังให้ดอกกลิ่นหอมไปทั่ว
จําปาดะ ผลไม้เนื้อเหลืองจากเมืองใต้
หากพูดถึงผลไม้ที่มีรสชาติหวานอร่อย และดูภายนอกคล้ายคลึงกับขนุนแล้ว หลายๆคนก็คงจะนึกถึงผลไม้ตระกูลเดียวกับขนุนอย่างจําปาดะใช่ไหมล่ะครับ เดิมทีจําปาดะจะปลูกกันแต่ในแถบภาคใต้ของบ้านเรา ไปจนถึงประเทศมาเลเซียและอินโดนีเซีย แต่ในปัจจุบัน มีเพื่อนๆ เกษตรกรในภาคอื่นบางรายที่เพาะปลูกจําปาดะไว้บริโภคผลกันในครัวเรือนกันบ้างแล้ว ด้วยสรรพคุณที่นอกเหนือจากความหวาน หอม อร่อย แล้ว ยังสามารถนํามาใช้เป็นสมุนไพร ในการขับของเสียออกจากร่างกาย ดูดซึมไขมันได้ดี เนื้อผลที่แก่จัดช่วยบํารุงร่างกาย ขณะที่ผลอ่อนนั้นใช้บรรเทาอาการท้องร่วง และเม็ดจําปาดะใช้กระตุ้นน้ํานมในสตรีที่ให้นมบุตร
ใบพลู พืชพื้นบ้านนิยมทานใบ
ใบพลู พืชไม้เลื้อยที่ให้ใบรสชาติมัน เข้ม นิยมทานกับหมากและปูนแดง ใช้บํารุงเหงือกและฟันและยังดับกลิ่นปากได้อีกด้วย ใบพลูนั้นมีในบ้านเรามาตั้งแต่สมัยโบราณ จึงสามารถพบเห็นได้ง่ายและมีการบริโภคในครัวเรือนเป็นจํานวนมาก ใบพลูนั้นมีถิ่นกําเนิดจากประเทศอินเดีย เป็นพืชที่อาศัยอยู่ในเขตร้อนชื้น มีหลากหลายชนิด ไม่ว่าจะเป็นใบพลูเขียว ใบพลูเหลือง หรือ เรียกอีกชื่อหนึ่งว่าใบพลูทอง ต่อมาก็ได้มีการปลูกกันอย่างแพร่หลายมาจนถึงในประเทศไทย ทําให้ในปัจจุบันนั้นได้มีการปลูกต้นพลูเพื่อบริโภคใบพลู รวมถึงส่งออกค้าขายใบพลูไปต่างประเทศ เพราะนอกจากจะสามารถนําใบพลูไปทานสดได้แล้ว ยังมีการนําใบพลูไปใช้เป็นส่วนผสมของอาหารและนําไปแปรรูปเป็นยาฆ่าแมลง เพื่อควบคุมศัตรูพืช และยังใช้เป็นน้ํามันหอมระเหยไว้ดับกลิ่นได้อีกด้วย
ข้าวโพดหวาน พืชไร่ในกระแส
ข้าวโพดหวาน ที่เราพบเห็นและรู้จักกันมากจะอยู่ในรูปแบบของข้าวโพดต้ม หรือนึ่งตามท้องตลาดทั่วไป ทั้งยังมีการแปรรูปเป็นข้าวโพดพร้อมรับประทานในซุปเปอร์มาร์เก็ต หรือ ห้างสรรพสินค้าทั่วไปอีกมากมาย นอกจากนี้แล้วข้าวโพดหวานยังเป็นวัตถุดิบสําหรับการใช้ทําแป้งขนมปัง หรือแม้แต่ใช้เป็นส่วนผสมในอาหารขนมขบเคี้ยวบางประเภทอีกด้วย  และยังนํามาแปรรูปเป็นเครื่องดื่มน้ําข้าวโพดหวานบํารุงสุขภาพ ที่มีรสชาติหวานอร่อยจากข้าวโพดโดยไม่ต้องอาศัยการปรุงแต่งรสชาติแต่อย่างใด จนทําให้ข้าวโพดหวานเป็นที่นิยมทั้งในบ้านเราและต่างประเทศ จึงทําให้บ้านเรามีการปลูกข้าวโพดหวานทั้งไว้ค้าขายภายในประเทศและส่งออกนอกประเทศอีกด้วยครับ ซึ่งประเทศไทยเรามีความได้เปรียบในเรื่องของภูมิอากาศที่เอื้อต่อการปลูกมากกว่าประเทศเมืองหนาว และแสงแดดที่จัดยาวนานกว่าประเทศอื่นๆ และสามารถส่งออกไปจําหน่ายยังประเทศ ญี่ปุ่น เกาหลี และไต้หวัน ซึ่งถือว่าเป็นตลาดสําคัญ ด้วยต้อนทุนการขนส่งที่ได้เปรียบประเทศแหล่งผลิตอื่นทีอยู่ต่างทวีป
ข้าวสังข์หยด ข้าวอินทรีย์ที่ตลาดกางแขนรอ
ข้าวสังข์หยด มักจะถูกเรียกว่า ข้าวสังข์หยดเมืองพัทลุง ซึ่งเป็นต้นกําเนิดของข้าวพันธุ์แรกของไทยเราที่ได้รับการรับรองตาม พรบ.คุ้มครองสิ่งบ่งชี้ทางภูมิศาสตร์ พ.ศ.2546 และเป็นสินค้าสิ่งบ่งชี้ทางภูมิศาสตร์จากยุโรปด้วย เป็นข้าวกล้องที่มีความโดดเด่นที่สีเมล็ดแดงเรื่อถึงแดงก่ํา เมล็ดข้าวเล็กเรียว มีความอ่อนนุ่ม อุดมไปด้วยคุณค่าทางโภชนาการ ย่อยง่าย นิยมนํามาหุงแบบข้าวซ้อมมือ เมื่อหุงสุกแล้วเม็ดข้าวจะนุ่ม และคงความนุ่มไว้แม้ว่าจะจะเย็นตัวลงก็ตาม ที่เหมาะกับตลาดผู้บริโภคที่เน้นอาหารสุขภาพและผู้สูงอายุ และยังเป็นสินค้าที่ขายได้ราคาสูงและตลาดยังต้องการอยู่มาก
กุ้งแม่น้ํา เลี้ยงในบ่อทําอย่างไร?
กุ้งแม่น้ํา กุ้งตัวโตที่ใช้ชีวิตและเติบโตอยู่ในน้ําจืดหรือน้ํากร่อย พบปริมาณจํานวนมากในน่านน้ําของประเทศไทย เนื้อให้รสชาติหวานมันอร่อย นิยมนําไปใช้เป็นวัตถุดิบในการปรุงรสเป็นเมนูอาหารต่าง ๆ ด้วยความที่มีเนื้อรสชาติอร่อยเป็นเอกลักษณ์ กุ้งมีขนาดโต เนื้อแน่น ทําให้กุ้งแม่น้ํามีราคาแพงเป็นอย่างมาก สามารถขายได้กิโลกรัมล่ะ 400-1400 บาทเลยทีเดียว แต่เดิมนั้นมีการจับกุ้งแม่น้ํากันมากในบริเวณแม่น้ําที่มีน้ําจืดและน้ํากร่อย จนปริมาณกุ้งลดน้อยลง เพื่อนๆ เกษตรกรบางรายจึงหันมาเลี้ยงกุ้งแม่น้ําในบ่อกันเองแทนครับ นอกจากจะสามารถควบคุมปริมาณและการให้อาหารได้แล้ว หากเลี้ยงได้ปริมาณมากยังสามารถคํานวณกําไรและขาดทุนก่อนนําไปขายได้ อีกทั้งวิธีการเลี้ยงก็ไม่ยาก ลงทุนไม่เยอะ เลี้ยงง่าย ได้ราคา สามารถยึดเป็นแหล่งรายได้หลักได้เลยก็ว่าได้ครับ
ดอกพลับพลึง พืชสมุนไพรมงคล
ดอกพลับพลึง พืชดอกล้มลุก สามารถพบเจอได้ในธรรมชาติทั่วไป ชอบขึ้นอยู่ตามริมแหล่งน้ําต่างๆ หรือบริเวณน้ําขัง เนื่องจากชอบอยู่ในดินที่มีความชื้นสูง  ยิ่งในดินที่มีแร่ธาตุและสารอาหารอย่างครบถ้วนแล้ว จะทําให้ต้นพลับพลึงเจริญเติบโตออกดอกงอกงามได้สวยงาม ทั้งยังยังให้กลิ่นหอมอบอวลในบริเวณรอบๆ ที่ปลูกอีกด้วย ด้วยกลิ่นหอมของดอกพลับพลึงมี จึงทําให้ชนเผ่าลั๊วะนิยมตัดดอกพลับพลึงไปใช้บูชาพระ นอกจากนี้แล้วดอกพลับพลึงยังเป็นดอกไม้ที่เป็นมงคล ตามความเชื่อโบราณว่าเป็นไม้ดอกที่ช่วยปัดเป่าเรื่องร้ายๆ ออกจากบ้านเรือนที่ได้ปลูกพลับพลึงไว้ ทําให้ยิ่งเพิ่มความนิยมในการปลูกต้นพลับพลึงไว้ในบริเวณบ้านแล้วสวน
มันหวานญี่ปุ่น ปลูกได้ง่าย ๆ ในเมืองไทย
มันหวานญี่ปุ่น มีรสชาติหอมหวานมันอร่อย ทําให้เป็นที่นิยมในบ้านเรากันเป็นอย่างมาก แต่เมื่อก่อนนั้นถ้าหากอยากลองชิมมันหวานของญี่ปุ่นแล้ว ก็จะต้องสั่งตรงมาจากประเทศญี่ปุ่นซึ่งมีราคาสูงถึงหลักหลายร้อยบาทต่อกิโลกรัมเลยทีเดียว และยังมีการนํามันหวานญี่ปุ่นไปแปรรูปเป็นอาหาร ขนมกรุบกรอบ และผลิตภัณฑ์เครื่องดื่มต่างๆ ในปัจจุบันก็มีการปลูกมันหวานญี่ปุ่นในบ้านเรากันไม่เยอะมาก ทําให้สามารถสร้างรายได้แก่เพื่อนๆเกษตรกรที่เพาะปลูกมันหวานญี่ปุ่นกันเป็นอาชีพได้รายได้งามกันเลยทีเดียวครับ
โรงเรือน แบบปิดดีกว่าจริงหรือ
โรงเรือน เป็นสิ่งหนึ่งที่มีความสําคัญในการทําปศุสัตว์เชิงเศรษฐกิจ ซึ่งเพื่อนๆ เกษตรกรผู้เลี้ยงสัตว์จะต้องวางแผนเป็นอันดับต้นๆ ก่อนที่จะลงมือทําฟาร์ม ไม่ว่าจะเป็นฟาร์มสุกร ฟาร์มโคนทโคเนื้อ ฟาร์มไก่ หรือฟาร์มจิ้งหรีดก็ตาม ซึ่งส่วนใหญ่เราจะนิยมสร้างโรงเรือนระบบเปิด เพราะลงทุนด้วยเงินไม่สูงมากนัก ระบายอากาศได้ดี แต่การสร้างโรงเรือนระบบเปิดนี้จะทําให้การควบคุมอุณหภูมิเป็นไปได้ยากปัจจุบันการทําฟาร์มขนาดใหญ่หลายแห่งจึงหันมาใช้การทําโรงเรือนแบบปิด ที่นอกจากจะช่วยเรื่องการควบคุมสภาพอากาศแล้ว ยังควบคุมเรื่องของโรคและแมลงศัตรูสัตว์ได้ด้วย
หญ้าปักกิ่ง สมุนไพรมากประโยชน์
หญ้าปักกิ่งสามารถพบเห็นในบ้านเราได้โดยทั่วไป เพราะเป็นพืชที่ปรับตัวเข้ากับสภาพแวดล้อมในพื้นที่ต่าง ๆ ได้ง่าย เพื่อน ๆ เกษตรกรมักจะนํามาปลูกเป็นหญ้าคลุมดิน และโดยทั่วไปยังสามารถปลูกเพื่อเก็บเกี่ยวนําไปเป็นยาสมุนไพรรักษาโรคได้อีกด้วยครับ แต่เดิมนั้นหญ้าปักกิ่งนิยมปลูกในประเทศจีน มณฑลยูนนาน แคว้นสิบสองปันนา ต่อมาก็ได้มีการนํามาเพาะปลูกในประเทศไทยบ้านเรามากขึ้น ทําให้การปลูกหญ้าปักกิ่งเป็นที่แพร่หลายในทุกภาค
งิ้ว สารพัดส่วนให้ประโยชน์
งิ้ว เป็นต้นไม้ใหญ่ พบมากในบริเวณภาคเหนือตอนบนของประเทศไทยและป่าเบญจพรรณ เจริญเติบโตเต็มที่จะมีลําต้นสูงถึง 30 เมตร เปลือกลําต้นจะมีสีเทาสว่างเมื่อต้นแก่ แต่ช่วงที่ยังไม่แก่จะเป็นสีเขียว มีหนามแข็งปกคลุมทั่วทั้งกิ่งและลําต้น พุ่มมีขนาดกว้างเกือบ 15 เมตร ทรงรี แตกกิ่งก้านตามเรือนยอด แตกใบแบบใบรวมที่เกิดขึ้นจากใบย่อยที่เรียงกันเป็นรูปมือ มีรูปทรงแหลมยาว 5-7 ใบ เมื่อรวมกันแล้วมีความยาวถึง 30 เซนติเมตร ดอกส่วนใหญ่ที่พบจะเป็นสีแดง แต่ก็มีบางชนิดที่ให้ดอกสีขาวและเหลืองบ้าง มีกลีบดอก 5 กลีบและมีเกสรใหญ่กระจุกตัวกลางดอก กลับดอกปกคลุมด้วยขน ใต้ดอกมีฐานรองดอกสีเขียว เมื่อผลิดอกนั้นต้นงิ้วจะมีการผลัดใบ ผลงิ้ว เมื่ออ่อนจะเป็นสีเขียวแล้วกลายเป็นสีน้ําตาลเข้มเมื่อแก่ เปลือกผลแข็ง ขนาดผลยาว 15-20 เซนติเมตร ด้านในผลมีใยนุ่นสีขาวเป็นปุยและด้านในปุยนุ่นมีเมล็ดอยู่มาก
ปุ๋ยเคมี ข้อดีและข้อเสียที่ควรตระหนัก
ปุ๋ยเคมี นับว่าเป็นหนึ่งในแนวทางการเพิ่มผลผลิตทางการเกษตรให้เพียงพอต่อความต้องการของเพื่อนๆ เกษตรกรที่เพิ่มสูงขึ้นและต้องการให้ผลผลิตได้ผลและเก็บเกี่ยวได้เร็วขึ้น โดยมุ่งเน้นการเพราะปลูกที่ให้ผลผลิตต่อพื้นที่สูงขึ้น จึงนิยมใช้ปุ๋ยเคมีเพื่อเร่งการเจริญเติบโตของพืชผลเพื่อให้มีปริมาณที่นําไปขายได้จํานวนสูงและอาจกระตุ้นให้เกิดการเก็บเกี่ยวได้เร็วขึ้น  โดยที่เราต่างทราบดีว่าปุ๋ยเคมีมีธาตุอาหารที่พืชสามารถนําไปใช้ประโยชน์ได้โดยตรงและรวดเร็ว
ดอกดาหลา พืชตัดดอกมาแรง
ดาหลา เป็นพืชไม้ดอกล้มลุก แต่ก่อนพบได้ในทางใต้ของประเทศไทย โดยเฉพาะจังหวัดยะลา นราธิวาสและปัตตานี เป็นพืชล้มลุกที่อยู่ในวงศ์เดียวกับขิง และข่า นิยมปลูกไว้เพื่อนําดอกและหน่ออ่อนมารับประทานเป็นอาหาร บ้างก็ปลูกไว้เพื่อประดับตกแต่งบ้านเรือนให้มีสีสันสวยงาม ในปัจจุบันนิยมปลูกเป็นไม้ตัดดอกเพิ่มมากขึ้น ทําให้มีแหล่งผลิตดอกดาหลาเพิ่มขึ้นในเขตจังหวัดกระบี่ กาญจนบุรี สมุทรสาครและนนทบุรี และยังสามารถนําต้นพันธุ์ส่งออกไปขายในต่างประเทศได้ด้วย
ต้อยติ่ง วัชพืช นานาประโยชน์
ต้อยติ่ง หรือ อังกาบฝรั่ง เป็นพืชที่มีที่มาจากแถบละตินอเมริกา เป็นพืชตระกูลเดียวกับเหงือกปลาหมอ มีพืชที่อยู่ในวงศ์เดียวกับต้อยติ่งมากกว่า 240  ตระกูล โดยในประเทศไทยเรานี้สามารถพบเห็นต้อยติ่งได้ทั่วไป ตามน้ํา ริมนา สังเกตได้จากดอกที่มีเอกลักษณ์เป็นสีม่วงพาสเทล สีสวยสดใส ชอบเบ่งบานในฤดูฝน หากปลูกไว้เต็มท้องทุ่งจะได้ดอกที่สวยงามสะพรั่งดาษตา ต้อยติ่งที่เรามักจะพบเห็นนั้น มีด้วยกันหลากหลายชนิดอีก ไม่ว่าจะเป็นอังกาบฝรั่งหรือจะเป็นต้อยติ่งเถาและต้อยติ่งเครือ โดยส่วนใหญ่แล้วก็จะมีลักษณะดอกที่มีสีสันเป็นสีม่วงอ่อนทั้งสิ้น แต่จะมีความแตกต่างกันตรงลักษณะของใบและลําต้น โดยบางชนิดจะให้ใบลักษณะกลมมีสีเขียวเข้ม และในบางชนิดจะให้ใบลักษณะเรียวยาวครับ
ส้มจี๊ด ไม้ผลรสชาติจี๊ดสมชื่อ
ส้มจี๊ด เป็นพืชสกุลส้ม มีผลขนาดเล็กทรงมนแป้น ที่พบเห็นได้ในบ้านเรา ทั้งในภาคใต้และภาคตะวันออก แต่ละบ้านนั้นปลูกไว้บริโภคผล ทั้งรับประทานผลสด และนํามาใช้ปรุงรสอาหารแทนมะนาว โดยส้มจี๊ดมีถิ่นกําเนิดมาจากประเทศจีน ซึ่งมีชื่อเรียกอีกอย่างหนึ่งว่า ส้มกิมจ๊อ แม้ว่าเราจะนํามารับประทานแต่ต้นส้มจี๊ดกลับถูกนํามาใช้เป็นไม้ประดับและใช้เป็นของขวัญให้กันเพื่อความเป็นมงคล เพราะต้นส้มจี๊ดเป็นสัญลักษณ์แห่งความมั่งคั่งและอุดมไปด้วยโภคทรัพย์ โดยเฉพาะช่วงตรุษจีนเราจะพบเห็นแต่ละอาคารนําต้นส้มจี๊ดมาประดับ เพื่อต้อนรับเทศกาลปีใหม่กันด้วย
อาหารสัตว์ เรื่องที่ต้องรู้และใส่ใจ
อาหารสัตว์ หมายถึง สิ่งที่สัตว์กินเข้าไปแล้วไม่เป็นพิษต่อร่างกาย เมื่อสัตว์ได้รับอาหารอย่างเพียงพอกับความต้องการของร่างกายแล้ว สามารถจะนําไปใช้ประโยชน์ในการเสริมสร้างดารเจริญเติบโตของสัตว์ ทําให้สัตว์สามารถทํากิจกรรมให้เหมาะสมตามระยะของสัตว์ โดยสามารถแบ่งตามลักษณะได้ 3 ประเภท คือ อาหารหยาบ ซึ่งเป็นอาหารสัตว์ที่มีไฟเบอร์สูงกว่าร้อยละ 18 มีลักษณะหยาบฟ่าม มีเนื้ออาหารต่อหน่วยน้ําหนักน้อย อย่างเช่น หญ้าต่างๆ พืชตระกูลถั่ว และเศษวัสดุเหลือทิ้งทางการเกษตร อย่างยอดอ้อย ต้นข้าวโพด เปลือกสับปะรด เป็นต้น โดยส่วนใหญ่อาหารหยาบนั้นจะเป็นอาหารหลักของสัตว์กระเพาะรวม
ต้นยาง กับพืชแซมและพืชร่วม
ต้นยาง คือต้นไม้ที่ให้ผลผลิตเป็นยางพารา เป็นต้นไม้สูงใหญ่ อายุหลายปี เจริญเติบโตได้ดีในเขตร้อนชื้น ที่อย่างน้อยควรมีปริมาณน้ําฝนไม่น้อยกว่าปีละ 1,000 มิลลิเมตร แต่จะให้ดีควรมีปริมาณน้ําฝนตั้งแต่ 2,000 มิลลิเมตรจึงจะให้ผลผลิตดีตลอดทั้งปี
กระเทียมโทน แปรรูปของดี ให้มีราคายิ่งขึ้น
กระเทียมโทน คือกระเทียมพันธุ์หนึ่งที่ไม่มีกลีบย่อย เป็นหนึ่งในพันธุ์ที่ได้รับความนิยมในการนํามารับประทานสดหรือดองทั้งหัว ไม่ได้ใช้ปรุงอาหารแบบกระเทียมกลีบทั่วไป กระเทียมเป็นพืชที่เรานํามาใช้เป็นเครื่องเทศประกอบอาหารในเมนูอาหารคาว เพื่อเพิ่มความหอมให้แก่อาหาร ทั้งเมนูผัด ทอด หรือโขลกเป็นน้ําพริก และยังนํามาแนมทานสดๆ กับหลายเมนูได้อีกด้วย ส่วนกระเทียมโทนนั้นกลับไม่ได้รับความนิยมนํามาใช้เป็นเครื่องเทศอย่างที่ได้พูดถึงตั้งแต่ต้น อาจจะเป็นเพราะกลิ่นไม่ฉุนเหมือนกระเทียมกลีบ และหาได้ยาก
ต้นหมากผู้หมากเมีย กับ 4 วิธีขยายพันธุ์
ต้นหมากผู้หมากเมียเป็นไม้ประดับที่มีสีสันของใบแตกต่างกันไปตามพันธุ์  เหมาะสําหรับการนําไปตกแต่งสวน ทั้งสวนกลางแจ้งและสวนในที่ร่ม โดยถูกจัดเป็นไม้มงคลชนิดหนึ่งของไทย ที่จะนํามาประกอบพิธีต่างๆ และนํามาปลูกในของเขตของบ้าน เพื่อให้เป็นไม้คู่บุญ เสริมความเป็นสิริมงคลของผู้อยู่อาศัยในบ้านเรือนนแห่งนั้น
หอยคราง ไม่ใช่หอยแครง
หอยคราง เป็นหอยทะเลสองฝาชนิดหนึ่งในวงศ์เดียวกันกับหอยแครง ลักษณะเปลือกหอยแข็ง มีขนาดปานกลาง มีฟันเปลือกหอยจํานวนมาก เปลือกหอยครางมีลักษณะทรงใกล้เคียงกับสี่เหลี่ยมคางหมู ฝาหอยบนและล่างมีขนาดแตกต่างกัน เปลือกหอยปกคลุมด้วยขน จึงมีชื่อเรียกอีกอย่างว่า “หอยแครงขน” โดยขนาดของหอยครางนั้นจะใหญ่กว่าหอยแครง
ปลาแรด ปลาน้ําจืด น่าเลี้ยง
ปลาแรด เป็นปลาที่อาศัยอยู่ในน้ําจืด ชอบแหวกว่ายอยู่ในแม่น้ําลําคลองต่างๆ สามารถพบได้ทั่วไปตามแหล่งน้ําจืดในประเทศไทย สามารถกินพืชทุกอย่างเป็นอาหาร สามารถปรับตัวให้เข้ากับสภาพแวดล้อมได้ดี ในบ้านเรานั้นนิยมเลี้ยงปลาแรดไว้บริโภคเนื้อ เพราะเป็นปลาที่มีเนื้อนิ่มแน่น ให้รสชาติดี นิยมนํามาปรุงรสทําอาหารในภัตตาคาร ทําให้ปลาแรดมีราคาสูง แม้แต่ในต่างประเทศเองก็มีการบริโภคเนื้อปลาแรด ทําให้เกษตรกรผู้เพาะเลี้ยงปลาแรดที่ตลาดส่งออกรองรับในต่างประเทศ ทําให้ได้ราคาดียิ่งขึ้นอีกด้วย
หอยขม แต่รายได้หวาน
หอยขมสัตว์น้ําจืดที่นิยมนํามาบริโภคและรับประทานเป็นอาหารกันยางจํานวนมาก ทั้งยังมีการนํามารับประทานเป็นอาหารในบ้านเราทุกภาคทั่วไทย จึงไม่น่าแปลกใจครับที่หอยขม สามารถบุกตลาดการค้าขายทางการเกษตรและพืชพันธุ์สัตว์น้ําได้เป็นอย่างดี และสามารถสร้างรายได้ให้กับเกษตรกรที่เลี้ยงหอยขมได้อย่างเป็นจํานวนมาก